**Opsummering fra CFDA-LMST interessentmøde, 30. maj 2017, Udenrigsministeriet**

Efter velkomst ved Udenrigsministeriet opdaterede Lægemiddelstyrelsen om underskrivelsen af samarbejdsaftalen om etablering af *China-Denmark Food and Drug Regulatory Cooperation Centre* den 3. maj 2017 ved statsministerens besøg i Kina, om øvrige aktiviteter i forbindelse med besøget, fx lanceringen af centeret og opsættelse af centerets navneskilt ved National Institute for Food and Drug Control, en af CFDAs underliggende myndigheder, og om de næste skridt i samarbejdet.

Ambassaden i Beijing understregede vigtigheden af, at Danmark er det første land, som Kina indgår den type samarbejde med; flere andre lande er interesserede i et tilsvarende samarbejde med Kina.

Interessenterne rejste forskellige emner om firmaers dialog med de kinesiske lægemiddelmyndigheder, fx behov for såkaldt *scientific advice*, inspektioner og internationale standarder for medicinsk udstyr.